Diari Oficial de la Generalitat Valenciana


Sumari del DOGV 3417, del 21-01-1999 (1999/362)

Informació pública de l'extracte de les bases per a cobrir una plaça de lletrat en cap, una d'oficial d'Inspecció i Protecció i una altra d'enginyer tècnic d'Obres Públiques.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3417

Data del DOGV
:   21-01-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/362


Data del document
:   18-12-1998

Organisme emissor
:   Diputacio Provincial d'Alacant

Tipus de document
:   Convocatòria

Descriptors 

:   * administració local
    * enginyer
    * concurs administratiu
    * professió jurídica

Informació pública de l'extracte de les bases per a cobrir una plaça de lletrat en cap, una d'oficial d'Inspecció i Protecció i una altra d'enginyer tècnic d'Obres Públiques. [1999/M362]
  
En el Butlletí Oficial de la Província d'Alacant número 283, de data 11 de desembre del 1998, es publiquen les bases íntegres de les proves selectives, convocades per la Resolució número 6.035, del president de la corporació, de data 20 de novembre del 1998, que foren aprovades pel Ple provincial en sessió ordinària de data 5 de novembre de 1998, per cobrir pel procediment de concurs de mèrits una plaça de lletrat en cap, vacant en la plantilla d'aquesta corporació, dins de les places reservades a funcionaris de carrera, i inclosa en l'oferta d'ocupació pública per a l'any 1998.
  
Aquesta plaça esta inclosa en l'escala d'administració especial, subescala tècnica, classe de tècnic superior, dotada amb els emoluments corresponents al grup de classificació A, de l'article 25 de la Llei 30/1984, del 2 d'agost, i altres que corresponguen de conformitat amb la legislació vigent.
  
La resolució per la qual s'aprove la llista d'aspirants admesos i exclosos es publicarà en el Butlletí Oficial de la Província d'Alacant. En el dit butlletí es publicarà, així mateix, la data, l'hora i el lloc en què es reunirà el tribunal a efectes de valoració dels mèrits al·legats pels concursants (fase de concurs), i la data, l'hora i el lloc de l'entrevista personal.
  
En el Butlletí Oficial de la Província d'Alacant número 283 de data 11 de desembre del 1998, es publiquen les bases íntegres de les proves selectives, convocades per la Resolució número 6.044/1998, del president de la corporació, de data 20 de novembre, les quals foren aprovades pel Ple provincial en sessió ordinària de data 5 de novembre de 1998, per cobrir pel procediment de concurs oposició una plaça d'oficial d'Inspecció i Protecció, vacant en la plantilla d'aquesta corporació, dins de les places reservades al personal laboral, i inclosa en l'oferta d'ocupació pública per a l'any 1998.
  
Aquesta plaça esta inclosa en el grup C, segons la classificació per grups categorials establida en el III Conveni sobre regulació de les condicions de treballs dels empleats públics de la Diputació Provincial d'Alacant.
  
La resolució per la qual s'aprove la llista d'aspirants admesos i exclosos es publicarà en el Butlletí Oficial de la Província d'Alacant. En el dit butlletí es publicarà, així mateix, la data, l'hora i el lloc en què es reunirà el tribunal a efectes de valoració dels mèrits al·legats pels concursants (fase de concurs), i la data, l'hora i el lloc d'inici de les proves (fase d'oposició)
  
En el Butlletí Oficial de la Província d'Alacant número 283 de data 11 de desembre del 1998, es publiquen les bases de les proves selectives, convocades per la Resolució número 2.929 del president de la corporació, de data 19 de juny del 1998, les quals foren aprovades pel Ple provincial en sessió ordinària de data 4 de juny i modificades en la sessió plenària de data 1 d'octubre de 1998, per cobrir pel procediment de concurs oposició lliure, una plaça d'enginyer tècnic d'Obres Públiques, vacant en la plantilla d'aquesta corporació, dins de les places reservades a funcionaris de carrera, i inclosa en l'oferta d'ocupació pública per a l'any 1998.
  
Aquesta plaça està inclosa en l'escala d'administració especial, subescala tècnica, classe de tècnic mitjà, dotada amb els emoluments corresponents al grup de classificació B, de l'article 25 de la Llei 30/1984, de 2 d'agost, i altres que corresponguen de conformitat amb la legislació vigent.
  
La resolució per la qual s'aprove la llista d'aspirants admesos i exclosos es publicarà en el Butlletí Oficial de la Província d'Alacant. En el dit butlletí es publicarà, així mateix, la data, l'hora i el llocs en què es reunirà el tribunal a efectes de valoració dels mèrits al·legats pels concursants (fase de concurs), i la data, l'hora i el lloc d'inici de les proves (fase d'oposició).
  
El termini de presentació d'instàncies és de 20 dies naturals, a comptar del següent al de la publicació de l'anunci extracte en el Boletín Oficial del Estado.
  
Cosa que es fa pública en aquest diari oficial per a general coneixement i dels interessats.